EkBass/fiwiki-20250220-pages-articles huggingface dataset:
Ressu lähtee maailmalle

Ressu lähtee maailmalle () on vuonna 1972 valmistunut yhdysvaltalainen animaatioelokuva, joka perustuu Charles M. Schulzin luomaan Tenavat- sarjakuvaan. Se oli järjestyksessä toinen Tenaviin perustunut pitkä elokuva. Schulz käsikirjoitti elokuvan itse ja Bill Meléndez ohjasi sen sekä toimi tuottajana yhdessä Lee Mendelsonin kanssa. Elokuva oli taloudellisesti tappiollinen ja se jäi tuotantoyhtiö Cinema Center Filmsin viimeiseksi. Tarinassa Ressu lähtee tapaamaan entistä omistajaansa, Lila-nimistä tyttöä, joka on joutunut sairaalaan. Matkantekoa vaikeuttavat lukuisat ”Koirilta pääsy kielletty” -kyltit. Jaska Jokunen ja muut lapset surevat Ressun lähtöä. Elokuvan laulut ovat Shermanin veljesten säveltämiä ja sanoittamia. Heidät tunnetaan varsinkin Disney-yhtiön elokuviin tekemästään musiikista. Ressu lähtee maailmalle on ainut jazz-säveltäjä Vince Guaraldin elinaikana valmistuneista Tenavat-animaatioista, jossa ei käytetty hänen musiikkiaan. Elokuvassa toistuvan ”No dogs allowed” -laulun esittää matalasta bassoäänestään tunnettu Thurl Ravenscroft. Tämä oli ensimmäinen animaatio, jossa Kaustinen esiintyi. Hahmo oli nähty sarjakuvassa ensi kerran vuonna 1967. Ressun aiempi omistaja Lila puolestaan oli esiintynyt yhdessä stripissä vuonna 1968. ==Ääninäyttelijät== == Aiheesta muualla == * Luokka:Vuoden 1972 yhdysvaltalaiset elokuvat Luokka:Yhdysvaltalaiset animaatioelokuvat Luokka:Sarjakuviin pohjautuvat elokuvat Luokka:Elokuvat koirista Luokka:Tenavat-animaatiot
Nikolai Naumov

Nikolai Ivanovitš Naumov (, 28. toukokuuta 1838 Tobolsk – 22. joulukuuta 1901 Tomsk) oli venäläinen kirjailija. Nikolai Naumov syntyi virkamiesperheeseen. Hän palveli junkkerina ja opiskeli Pietarin yliopistossa, josta hänet erotettiin vuonna 1861 opiskelijalevottomuuksiin osallistumisen takia. Seuraavana vuonna hänet pidätettiin uudelleen Zemlja i volja -järjestön asiassa. Vuosina 1864–1869 Naumov työskenteli zemstvon ja valtion virkamiehenä Siperiassa. Vuosina 1869–1883 hän asui Pietarissa tutustuen Nikolai Zlatovratskin ja Gleb Uspenskin kaltaisiin narodnikkikirjailijoihin. Vuodesta 1884 Naumov työskenteli jälleen Siperiassa talonpoikaisasioiden virkamiehenä. Naumovin ensimmäinen kertomus ilmestyi vuonna 1859. Kirjailijan teoksista tunnetuimpia ovat kertomuskokoelmat Sila solomu lomit (1874), V tihom omute (1881) ja V zabytom kraju (1882), joissa hän kuvaa realistisesti Siperian talonpoikaisväestön elämää. Ne olivat hyvin suosittuja aikansa narodnikkisivistyneistön keskuudessa. ==Lähteet== ==Aiheesta muualla== * Nikolai Naumovin teoksia Lib.ru-sivustolla Luokka:Venäläiset kirjailijat Luokka:Vuonna 1838 syntyneet Luokka:Vuonna 1901 kuolleet
Georgian jääkiekkomaajoukkue

Georgian jääkiekkomaajoukkue edustaa Georgiaa kansainvälisissä jääkiekko- otteluissa. Georgia on ollut Kansainvälisen jääkiekkoliiton IIHF:n jäsen vuodesta 2009. Vuonna 2021 maassa oli 160 miesjääkiekkoilijaa ja viisi jäähallia. Joukkue tavoitteli paikkaa jääkiekon 3. divisioonan maailmanmestaruuskilpailuihin vuodeksi 2013 Arabiemiraattien Abu Dhabissa. Alku ei sujunut hyvin, sillä Georgia hävisi kaikki ottelunsa ja menetti mahdollisuutensa sarjapaikkaan. Ensimmäisen virallisen kansainvälisen ottelunsa Georgia pelasi Mongoliaa vastaan, jolle se hävisi lukemin 0–6. Vuodesta 2014 lähtien Georgia pelasi 3. divisioonassa, mutta on sittemmin noussut 2. divisioonan B-lohkoon. Georgian joukkueessa on pelannut myös varakapteenina georgialais-suomalainen Oliver Obolgogiani, joka on isänsä puolelta georgialainen ja äitinsä puolelta suomalainen. Hän on kasvanut Suomessa. Tutustuttuaan Georgian maajoukkueeseen, hän haki maan kansalaisuutta, jonka hän sai. Kun joukkue sijoittui vuoden 2022 2. divisioonan maailmanmestaruuskilpailujen B-lohkossa toiseksi, maan tiedotusvälineet kiinnostuivat joukkueesta. Maajoukkuetta oli kisojen jälkeen vastassa lentoasemalla 200 ihmistä ja eri tiedotusvälineiden edustajia, mikä oli ennenkuulumatonta. == Maailmanmestaruuskisoissa == * 2013 – 3. div. karsinta, 4., karsiutui turnauksesta * 2014 – 3. div., 6. * 2015 – 3. div., 5. * 2016 – 3. div., 2. * 2017 – 3. div., 3. * 2018 – 3. div., 1. * 2019 – 2. div., B-lohko, 4. * 2020 – 2. divisioonan B-lohkon turnaus peruttiin koronaviruspandemian vuoksi. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. div., B-lohko, 2. * 2023 – 2. div., A-lohko == IIHF:n maailmanranking == * 2013 – 48. * 2014 – 47. * 2015 – 45. * 2016 – 47. * 2017 – 45. * 2018 – 40. *2019 – 39. *2020 – 38. *2021 – 38. *2022, helmikuu – 43. ==Lähteet== * Pro Hockey, nro 9/12 * Nationalteamsoficehockey.com – Georgia ===Viitteet=== Luokka:Jääkiekkomaajoukkueet Maajoukkue
Eiran Kisa-Veikot

Eiran Kisa-Veikot oli helsinkiläinen urheiluseura, jolla oli toimintaa muun muassa koripallossa sekä käsipallossa. == Lajit == === Koripallo === Eiran Kisa-Veikot pelasi miesten SM-sarjassa kahdentoista kauden ajan. Se oli mukana sarjan ensimmäisenä pelikautena vuonna 1939, jolloin joukkue sijoittui SM- hopealle. Seura voitti Suomen-mestaruuden kaudella 1940. Kaudella 1941 Kisa- Veikot voitti SM-hopeaa. Viimeisen SM-mitalin joukkue saavutti kaudella 1945, jolloin seura voitti SM-pronssia. Naisten SM-sarjassa Kisa-Veikot pelasi viiden kauden ajan. Seura voitti SM-kultaa vuosina 1945 sekä 1949. Lisäksi joukkue sijoittui SM-hopealle kaudella 1948. === Käsipallo === Kisa-Veikot pelasi käsipallon SM-sarjassa kaiken kaikkiaan kolme kautta. Seura ei saavuttanut kuitenkaan SM-mitaleita. == Lähteet == Luokka:Entiset helsinkiläiset urheiluseurat Luokka:Entiset suomalaiset koripalloseurat Luokka:Entiset suomalaiset käsipalloseurat
Ronald Stretton

Ronald Charles "Ron" Stretton (13. helmikuuta 1930 Epsom, Surrey – 12. marraskuuta 2012 Toronto, Kanada) oli brittiläinen ratapyöräilijä ja olympiamitalisti. Stretton kuului Ison-Britannian 4 km:n takaa-ajojoukkueeseen Helsingin kesäolympialaisissa 1952. Joukkue saavutti olympiapronssia Italian ja Etelä-Afrikan joukkueiden jälkeen.Ron Stretton Bio, Stats and Results Stretton muutti Kanadaan vuonna 1955 ja sai maan kansalaisuuden vuonna 1978. Hänellä oli vaimo ja kolme lasta. Stretton kuoli Torontossa 12. marraskuuta 2012, 82-vuotiaana.http://v1.theglobeandmail.com/servlet/story/Deaths.20121115.93307317/BDAStory/BDA/deaths == Lähteet == * Ron Stretton Bio, Stats and Results Olympics at Sports- Reference.com === Viitteet === Luokka:Englantilaiset ratapyöräilijät Luokka:Brittiläiset olympiamitalistit Luokka:Vuonna 1930 syntyneet Luokka:Vuonna 2012 kuolleet
Eeltje Visserman

Eeltje Visserman (24. tammikuuta 1922 – 23. maaliskuuta 1978) oli hollantilainen shakkitehtävien laatija. Hän sai tehtäväshakin suurmestarin arvonimen ensijaossa vuonna 1972 yhtenä neljästä ensimmäisestä laatijasta, joille arvonimi myönnettiin.. Siviilityönsä Visserman suoritti Hollannin asunto- ja rakennusminisrteriön virkamiehenä. Shakkitehtävien laatijana Visserman tunnetaan lähinnä kaksi- ja kolmisiirtoisista mattitehtävistään. Tällä alueella hänet haastoi saman sukupolven laatijoista vain neuvostoliittolainen Lev Loshinski. Visserman laati menestyksellisesti myös satushakin tehtäviä. Visserman laati yli 800 tehtävää. Hän toimi laatimisen myös tuomarina laadintakilpailuissa. Tunnustuksena siitä hän sai kansainvälisen tehtävätuomarin arvonimen vuonna 1958. Vuosina 1957–1970 Visserman oli hollantilaisen tehtävälehti Probleembladin päätoimittaja.Eeltje Vissermanin henkilökuva Schaakcanonin sivustolla *** Max Euwe Centrum (2010) Viitattu 24.12.2012 Hän julkaisi vuonna 1964 teoksen 64 Nederlandse componisten, jossa on kaikkiaan 64 hollantilaisen laatijan lyhyt elämäkerta ja näytetehtäviä heidän tuotannostaan. Visserman kuoli pitkään sairastettuaan Haagissa 23. maaliskuuta 1978. ==Lähteet== Luokka:Shakkitehtävien laatijat Luokka:Alankomaalaiset henkilöt Luokka:Vuonna 1922 syntyneet Luokka:Vuonna 1978 kuolleet
Australia (täsmennyssivu)

Australia viittaa seuraaviin: *Australia, valtio eteläisellä pallonpuoliskolla *Australia, maanosa ;Elokuvat * Australia, Jean-Jacques Andrienin ohjaama elokuva vuodelta 1989 * Australia, Baz Luhrmannin ohjaama elokuva vuodelta 2008 ;Australian laivasto *HMAS Australia (1911), Indefatigable-luokan taisteluristeilijä *HMAS Australia (D84), County-luokan raskas risteilijä.
Zack Zero

Zack Zero on Crocodile Entretainmentin kehittämä 2.5D tasohyppelypeli, joka julkaistiin tammikuussa 2012. Pelissä pelaajan on tarkoitus auttaa Zack Zeroa pelastamaan hänen kumppaninsa Marlene pahalta Zulrogilta, joka haluaa vaihtaa hänet ainutlaatuiseen materiaaliin nimeltä Kelestinia. == Aiheesta muualla == * Luokka:Vuoden 2012 videopelit Luokka:PlayStation 3 -pelit Luokka:Tasohyppelyt Luokka:Windows-pelit
Yamasa Digi World DX

Yamasa Digi World DX on Yamasa Entertainmentin kehittämä ja julkaisema ajopeli, joka julkaistiin PlayStation 3:lle vuonna 2007. Peli perustuu Moeyo! Kung Fu -sarjaan. Pelissä on neljä eri muotoa, joissa voi testata eri taitoja. Luokka:Vuoden 2007 videopelit Luokka:Ajopelit Luokka:PlayStation 3 -pelit
Lev Lošinski

Lev Iljitš Lošinski (, 17. tammikuuta 1913 – 19. helmikuuta 1976) Lev Ilich Loshinsky chesscomposers.blogspot.fi:n sivustolla Viitattu 25.12.2012 oli neuvostoliittolainen shakkitehtävien laatija. Hänet luetaan yhdeksi kaikkien aikojen huomattavimmista laatijoista. Erityisesti kolmisiirtoisten mattitehtävien laatijana hän oli eräs maailman merkittävin laatija. Jon Levitt: A Brief History of Beautiful Chess Ideas Jon Levittin sivustolla Viitattu 25.12.2012 Hän sai tehtäväshakin suurmestarin arvonimen vuonna 1972 . Siviiliammatiltaan lukion opettajana toiminut Lošinski oli laatijana erikoistunut kolmisiirtoisiin mattitehtäviin. Monet hänen tehtävistään ovat hienoja ja vaikeita ratkaista, mutta samalla rakenteeltaan selväpiirteisiä. Brittiläinen laatija R. C. O. Matthews (1927–2010) kirjoitti aikanaan Lošinskista: ”Sen, minkä hän teki, hän teki paljon paremmin ja syvällisemmin kuin aiemmin oli tehty. Lopputulos oli aina perustehtävä, jollaista ei kuitenkaan ollut aiemmin saavutettu.” Lošinski voitti tehtävillään useita palkintoja laadintakilpailuissa. Esimerkiksi yhdeksässä ensimmäisessä Neuvostoliiton laadintamestaruuskisoissa aikavälillä 1945–1968 Lošinski voitti kolmisiirtoisten mattien kilpailun joka kerta. Lisäksi hän voitti kaksisiirtoisten mattitehtävien sarjan 2. (1947–1948), 3. (1949–1953), 4. (1953–1955) ja 6. (1959–1961) Neuvostoliiton laadintamestaruuskisoissa. Hän voitti myös monisiirtoisten sarjan 8. NL:n laadintakilpailussa (1965–1966). Laatimisen ohella Lošinski myös toimi tuomarina laadintakilpailuissa. Hän sai vuonna 1956 kansainvälisen tehtävätuomarin arvonimen. Jakov Vladimirovin, Rafael Kofmanin ja Jevgeni Umnovin kirjoittama teos Grossmeister šahmatnoi kompozitsii (1980) sisältää Lošinskin elämäkerran ja yli 500 hänen laatimaansa shakkitehtävää. ==Lähteet== Luokka:Shakkitehtävien laatijat Luokka:Vuonna 1913 syntyneet Luokka:Vuonna 1976 kuolleet
Koskienergia

Koskienergia Oy on vesivoimalla sähköä tuottava yhtiö. Sen omistavat Etelä- Savon Energia, Äänekosken Energia ja Kuoreveden Sähkö. Yhtiön pääkonttori on Äänekoskella. Koskienergia Oy:n ja sen tytäryhtiön (Koskienergia Koskivoima Oy) hallinnassa on 29 pienvoimalaitosta eri puolilla Suomea. Näistä 14 laitosta siirtyivät Koskienergian hallintaan helmikuussa 2012 Fortumilta. Koskienergia Oy myi Kuusamossa sijaitsevan Kuusinkijoen Myllykosken voimalaitoksen loppuvuodesta 2022 Kuusinkijoki kuntoon ry:lle. == Vesivoimalaitokset == Koskienergian vesivoimalaitokset ovat vesistöittäin seuraavat: * Kymijoen vesistö ** Viitasaaren reitti: Huopanankoski, Kuhankoski ** Saarijärven reitti: Parantalankoski ** Autiojoki: Puuppolankoski ** Suolijoki: Kalliokoski * Mustionjoki: Mustionkoski, Peltokoski, Billnäs ja Åminnefors * Paimionjoki: Askala, Juntola ja Juva * Kokemäenjoen vesistö ** Loimijoki: Jokioinen ** Tammerkoski: Alakoski ** Ähtärin reitti: Ryöttö, Vääräkoski * Kyrönjoki/Jalasjoki: Pitkämö ja Niiles * Lapuanjoki: Hourunkoski, Mäkelänkoski * Pyhäjoki: Hourunkoski, Haapakoski, Kalliokoski, Vesikoski * Siikajoki: Pöyry, Ruukinkoski * Iijoki: Soilu, Pintamo, Taivalkoski * Kuusinkijoki: Myllykoski ==Lähteet== == Aiheesta muualla== *Koskienergia Oy Luokka:Suomalaiset energiayhtiöt
Delhin joukkoraiskaustapaus

Delhin joukkoraiskaustapaus tapahtui 16. joulukuuta 2012, kun 23-vuotias naisopiskelija joukkoraiskattiin väkivaltaisesti Intian pääkaupungissa Delhissä. Tapauksen tultua julkisuuteen tuhansia ihmisiä osoitti mieltään viranomaisia vastaan ja syntyi väkivaltaisia mellakoita, joissa vaadittiin naisiin kohdistuvan väkivallan tehokkaampaa torjumista. Raiskauksen uhriksi joutunut nainen kuoli saamiinsa vammoihin sairaalassa Singaporessa 29. joulukuuta 2012. Tapauksen johdosta pidätettiin kuusi miestä, jotka asetettiin syytteeseen raiskauksesta ja murhasta. Maaliskuussa 2013 eräs tekijöistä teki itsemurhan vankilassa. Neljä miestä sai kuolemantuomion ja yksi alaikäinen kolmen vuoden vankeusrangaistuksen. Intian silloinen sisäministeri Sushilkumar Shinde kommentoi olleensa tyytyväinen tekijöiden saamaan kuolemantuomioon. Kuolemaantuomittujen valitusoikeuksista johtuen kuolemantuomion langettaminen oli hidasta. Vuonna 2018 uhrin äiti paheksui julkisesti sitä, kuinka tekijät olivat edelleen hengissä. Tammikuussa 2020 päätettiin, että tekijät hirtettäisiin 22. päivä. Päätös hirttämisestä kuitenkin viivästyi yhden tekijöistä anottua armahdusta. Anomus hylättiin, jonka jälkeen uudeksi teloituspäiväksi valittiin helmikuun ensimmäinen päivä. Kolmella tekijöistä oli vielä mahdollisuus anoa armahdusta. Teloitus kuitenkin viivästyi delhiläisen oikeusistuimen päätöksestä johtuen. Uhrin äidin mukaan syytetyt hyödynsivät laissa olevia porsaanreikiä vältelläkseen kuolemantuomion täytäntöönpanoa. Maaliskuun kolmantena päivänä kuolemantuomio viivästyi yhden syytetyn anottua armoa presidentiltä. Anomus hylättiin, ja Delhin paikallishallituksen mukaan syytetyt käyttivät oikeutensa loppuun, minkä osalta seuraavaksi teloituspäiväksi valittiin 20. maaliskuuta 2020. Kuolemantuomio toteutui odotetusti 20. maaliskuuta klo 5:30. ==Jälkiseuraukset== Tapauksen jälkeen Intia päätti koventaa rangaistuksia joukkoraiskausten osalta. Joukkoraiskauksien minimirangaistus nostettiin 20 vankeusvuoteen sekä kuolemantuomion langettaminen raiskaajille mahdollistettiin. Delhin pääministeri Sheila Dikshit aikoi erota tehtävästään vuonna 2012 sydänleikkauksensa jälkeen. Raiskaustapaus sai hänet kuitenkin muuttamaan mielensä, koska hän oletti että hänen eronsa oltaisiin nähty pakenemisena vaikeasta tilanteesta. Nationalistipuolue Shiv Sena otti raiskaustapaukseen kantaa vuonna 2013 jakamalla useille tuhansille naisille puukkoja ja chilipulveria Mumbaissa, jotta naisilla olisi jotain millä puolustautua mahdollisia hyökkääjiä vastaan. == Lähteet == Joukkoraiskaus 2012 Luokka:Henkirikokset Luokka:Vuoden 2012 rikokset
She’s a Rainbow

”She’s a Rainbow” on The Rolling Stones -yhtyeen musiikkikappale vuonna 1967 julkaistulta albumilta Their Satanic Majesties Request. Se julkaistiin lisäksi singlenä muun muassa Yhdysvalloissa, jolloin se nousi Billboard Hot 100 -listan sijalle 25. Yhtyeen kotimaassa Britanniassa se jätettiin julkaisematta. Kappale äänitettiin Lontoon Olympic Studiosissa 10. toukokuuta 1967. Kitaraosuuksista vastasi Keith Richards Brian Jonesin soittaessa mellotronia. Jousi- ja puhallinsovituksesta vastasi parhaiten Led Zeppelin -yhtyeen basistina ja kosketinsoittajana tunnettu John Paul Jones. ”She’s a Rainbow” on Rolling Stonesille harvinaisen puhdas rakkauslaulu. Yhtyeen naisista kertovat laulut ovat usein tyyliltään seksuaalisempia. == Julkaisu ja vastaanotto == Kappale ilmestyi ensimmäisen kerran 8. joulukuuta, jolloin yhtyeen Their Satanic Majesties Request -studioalbumi julkaistiin Britanniassa. Yhdysvalloissa levy ilmestyi päivää myöhemmin. Lisäksi London Records julkaisi sen singlenä Yhdysvalloissa 23. joulukuuta 1967. B-puolella oli samalle albumille kuulunut ”2000 Light Years from Home”. ”She’s a Rainbow” ylsi Billboard-listan 25. sijalle vuonna 1968. Yhdysvaltojen lisäksi ”She’s a Rainbow” ilmestyi monessa muussakin maassa. Se julkaistiin lukuisissa Euroopan valtioissa sekä muun muassa Kanadassa, Australiassa ja Japanissa. Kappale menestyi etenkin Alankomaissa, missä se nousi listan kakkoseksi. Sveitsissä sijoitus oli pykälää heikompi. Vuonna 2007 kappale ylsi Tanskassa uudelleenjulkaisuna sijalle 25. ”She’s a Rainbow” kuului Rolling Stonesin konserttiohjelmistoon vuosina 1997–98. Vuonna 1999 Apple käytti kappaletta tv- mainoksissaan, joissa mainostettiin iMac-tietokoneita. === Listasijoitukset === Valtio Korkein sijoitus Nousu listalle Lähde 2\. 23.12.1967 3\. 16.1.1968 8\. 15.2.1968 (Flanderi) 13. 27.1.1968 25\. 1968 25\. 16.11.2007 == Todennäköinen kokoonpano == *Mick Jagger – laulu, taustalaulu, tamburiini, congarumpu *Keith Richards – akustinen kitara, taustalaulu *Brian Jones – mellotron *Charlie Watts – rummut *Bill Wyman – basso *Nicky Hopkins – piano *Tuntemattomia jousi- ja puhallinsoittajia (sovittanut John Paul Jones) *Glyn Johns – äänittäjä == Lähteet == Luokka:The Rolling Stonesin kappaleet Luokka:Vuoden 1967 kappaleet
Kansainvälinen tehtävämestari

Kansainvälinen tehtävämestari eli laadinnan kansainvälinen mestari on tehtäväshakin suurmestarin jälkeen toiseksi korkein tehtäväshakissa ansioista shakkitehtävien laatimisessa myönnettävä kansainvälinen arvonimi. Kansainvälisen tehtävämestarin arvonimen myöntää nykyisin maailman tehtäväshakkijärjestö (World Federation for Chess Compositions, WFCC). Aiemmin WFCC oli nimeltään FIDE:n pysyvä tehtäväshakillinen toimikunta (PCCC) ja se toimi maailman shakkijärjestön (FIDE) alaisuudessa. Se irtautui itsenäiseksi järjestöksi ja muutti nimensä WFCC:ksi vuonna 2010. Kansainvälisen tehtävämestarin arvon saamiseksi vaaditaan FIDE-albumeissa julkaistuista tehtävistä vähintään 25 pistettä.Suomalaisten albumipisteet ST 18.12.2010 Viitattu 25.12.2012 Pisteitä jaetaan siten, että lopputehtävästä saa 1,67 pistettä ja muista tehtävistä yhden pisteen.. Mikäli tehtävällä on useampi laatija, tehtävästä saatava pistemäärä jaetaan tasan laatijoiden kesken.. Laadinnan kansainvälisen mestarin arvo on myönnetty vuoden 2012 loppuun mennessä kaikkiaan 186 henkilölle. Luettelo kansainvälisen tehtävämestarin arvon saaneista henkilöistä WFCC 24.11.2012 Viitattu 25.12.2012 Kuten tehtäväshakin suurmestarin titteli, myös kansainvälisen tehtävämestarin arvonimi voidaan myöntää vanhoista ansioista myös postuumina, mikäli FIDE- albumien pistevaatimus täyttyy. Ensimmäisenä laadinnan kansainvälisen mestarin arvon saivat vuonna 1959 André Chéron (1895–1980), Arnoldo Ellerman (1893–1969), Aleksandr Herbstmann (1900–1982), Jan Hartong (1902–1987) ja Cyril S. Kipping (1891–1964). Suomesta arvonimen ovat saaneet Suomalaisten tehtäväshakillisia arvoja ST 26.8.2011 Viitattu 25.12.2012: * Pauli Perkonoja (s. 1941) 1969 * Matti Myllyniemi (1930–1987) 1976 * Jan Hannelius (1916–2005) 1977 * Erkki A. Wirtanen (1911–1979) 1979 * Unto Heinonen 1992 ==Lähteet== Luokka:Tehtäväshakki
Yakuza 4

Yakuza 4 (, Like a Dragon 4: Successor of the Legend) on CS1 Teamin kehittämä ja Segan julkaisema toimintaseikkailupeli. Peli julkaistiin PlayStation 3:lle . Samoin kuin muut pelisarjan osissa pelissä on erilaisia minipelejä, kuten kalastus, mahjong, pachinko, pöytätennis, arcadehallit (Boxcelius ja UFO Catcher, eli suomeksi kourapeli) ja jne. Peli on jatko-osa Yakuza 3:lle. Pelin jatko-osa on Yakuza 5. Pelistä on tulossa remaster-versio PlayStation 4:lle osana The Yakuza Remastered Collection -julkaisua. Remaster-versio on saatavilla 29. lokakuuta 2019. == Hahmot == Pelissä on neljä pelaajan ohjaamaa päähenkilöä, joita ohjataan tarinan eri vaiheissa: * Kazuma Kiryu on aiemmissa osissa ainoa päähenkilö * Taiga Saejima on istunut vankilassa murhasta * Shun Akiyama on lainanantaja, joka ei veloita korkoa * Masayoshi Tanimura on poliisi, jolla on oma näkemyksensä oikeasta ja väärästä == Vastaanotto == Peli on saanut GameSpotin arvostelussa arvosanaksi 8/10. Peli sai Excellence Japan Game Awardsin vuonna 2010. == Lähteet == == Aiheesta muualla == * * Luokka:Vuoden 2010 videopelit Luokka:PlayStation 3 -pelit Luokka:Yakuza
Hogs of War

Hogs of War on Infogramesin kehittämä ja julkaisema strategiapeli. Peli on julkaistu vuonna 2000 PlayStationille ja Windowsille. == Pelaaminen == Peli nimensä mukaisesti soditaan possuilla. Pelissä soditaan fiktiivisellä sian näköisellä mantereella, jonka eri osia hallitsevat eri osapuolet. Pelin osapuolia ovat mm. Yhdysvallat, Iso-Britannia, Ranska, Saksa, Venäjä ja Japani. Peliä voi pelata joko yksinpelinä tai moninpelinä. Peli muistuttaa pelattavuudeltaan Wormsia. Pelin kuluessa pelaaja voi kehittää hahmojaan voimakkaimmiksi sotilaasta aina heroksi asti. == Aiheesta muualla == * Luokka:Reaaliaikaiset strategiapelit Luokka:Vuoden 2000 videopelit Luokka:PlayStation-pelit Luokka:Windows-pelit
Hvalseyn kirkko

Hvalseyn kirkko () on nykyisin raunioina oleva vanha skandinaavien perustama kirkko, joka sijaitsee Grönlannissa lähellä Qaqortoqia. Kirkon lähellä oli myös Hvalseyn asuinpaikka. Kirkossa vuonna 1408 pidetyt häät ovat viimeinen todiste, että Grönlannissa asui tuohon aikaan norjalaista ja islantilaista alkuperää olevia ihmisiä. ==Katso myös== * Skandinaavien varhaiset Grönlannin siirtokunnat == Lähteet == == Aiheesta muualla == * * Luokka:Grönlannin rakennukset ja rakennelmat Luokka:Grönlannin historia Luokka:Kivikirkot Luokka:Kujalleq
Dizzy

Dizzy oli suomalainen, Lappeenrannassa perustettu melodinen hard rock -yhtye, joka on saanut vaikutteita myös j-popista. Yhtye julkaisi ensimmäisen albuminsa, Bang Bang Bang 16. toukokuuta 2007. Yhtye sai alkunsa Lappeenrannan bändikoulusta. Vuonna 2005 yhtye solmi pitkän levytyssopimuksen Warner Musicin kanssa. Yhtyeen ensimmäiseksi ja ainoaksi singleksi jäi ”One Good Reason”. Laulaja Satu Hovi julkaisi vuonna 2015 soolosinglen artistinimellä Satutin. == Lähteet == == Aiheesta muualla == * Luokka:Lappeenrannan musiikki Luokka:Suomalaiset hard rock -yhtyeet
Vadim Abdrašitov

Vadim Jusupovitš Abdrašitov (, ; 19. tammikuuta 1945 Harkova – 12. helmikuuta 2023) oli tataaritaustainen venäläinen elokuvaohjaaja. == Biografia == Vadim Abdrašitov syntyi upseeriperheeseen. Hän opiskeli Alma-Atan rautatieteknikumissa ja Moskovan fysikaalis-teknisessä sekä kemiallis- teknologisessa instituutissa. Vuonna 1970 hän hakeutui Neuvostoliiton elokuvainstituuttiin, jonka ohjaajalinjalla hän opiskeli Mihail Rommin ja Lev Kulidžanovin johdolla. Abdrašitovin diplomityö, satiirinen lyhytelokuva Ostanovite Potapova! (”Pysäyttäkää Potapov!”, 1974) sai osakseen paljon kiitosta ja Juli Raizman kutsui hänet töihin Mosfilmille. Abdrašitovin esikoisohjaus, Aleksandr Mindadzen käsikirjoitukseen perustuva Slovo dlja zaštšity (”Puolustuksen puheenvuoro”) julkaistiin vuonna 1976. Miehet työskentelivät yhdessä myös jatkossa. Heidän yhteiskunnallisiin ja moraalis- eettisiin kysymyksiin keskittynyt tuotantonsa koetteli sallitun rajoja, mutta vain Ohota na lis (”Ketunmetsästys”, 1980) johti ohjaajan erottamiseen joksikin aikaa Mosfilmiltä. Abdrašitovin elokuvat ovat olleet suosittuja sekä kriitikkojen että suuren yleisön keskuudessa. Abdrašitoville myönnettiin Venäjän kansantaiteilijan arvonimi vuonna 1992. Hän sai Neuvostoliiton valtionpalkinnon (1991) ja joukon muita palkintoja. Abdrašitov oli Venäjän elokuva-akatemia Nikan varapresidentti ja elokuvainstituutin professori. ==Ohjaustyöt== * Ostanovite Potapova! (”Pysäyttäkää Potapov!”, lyhytelokuva 1973) * Slovo dlja zaštšity (”Puolustuksen puheenvuoro” 1976; Komsomolin palkinto 1979) * Käännös (Povorot 1978) * Ohota na lis (”Ketunmetsästys” 1980) * Juna pysähtyi (Ostanovilsja pojezd 1982; San Remon elokuvajuhlien palkinto parhaasta käsikirjoituksesta 1984, Venäjän SFNT:n valtionpalkinto 1984) * Planeettojen paraati (Parad planet 1984; Avellinon elokuvajuhlien pääpalkinto, San Remon elokuvajuhlien erikoispalkinto 1985) * Plumbum – vaarallista peliä (Pljumbum, ili Opasnaja igra 1986; Venetsian elokuvajuhlien palkinto 1987) * Miespalvelija (Sluga 1988; Neuvostoliiton valtionpalkinto 1991) * Armavir (1991) * Pjesa dlja passažira (”Näytelmä matkustajaa varten” 1995; Berliinin elokuvajuhlien hopeinen karhu) * Vremja tantsora (”Tanssijan aika” 1997) * Magnitnyje buri (”Magneettimyrskyt” 2003) ==Lähteet== Luokka:Neuvostoliittolaiset elokuvaohjaajat Luokka:Venäläiset elokuvaohjaajat Luokka:Tataarit Luokka:Vuonna 1945 syntyneet Luokka:Vuonna 2023 kuolleet
Baltoslaavilainen kantakieli

Baltoslaavilainen kantakieli on rekonstruoitu kantakieli, joka polveutuu indoeuroppalaisesta kantakielestä ja josta kaikki myöhemmät baltoslaavilaiset kielet eli balttilaiset kielet ja slaavilaiset kielet polveutuvat. Baltoslaavilaisesta kantakielestä polveutuneita kieliä ovat esimerkiksi latvia, liettua, puola ja venäjä. Baltoslaavilaisesta kantakielestä ei ole säilynyt kirjoituksia, mutta kieli on rekonstruoitu käyttämällä vertailevaa menetelmää. On useita isoglosseja, jotka ovat balttilaisissa kielissä ja slaavilaisissa kielissä yhteisiä. Näitä on esimerkiksi fonologiassa, morfologiassa ja aksentologiassa. == Aiheesta muualla == * Luokka:Indoeurooppalaiset kielet Luokka:Kantakielet Luokka:Kielihistoria
Travis Ganong

Travis Ganong (s. 14. heinäkuuta 1988) on yhdysvaltalainen alppihiihtäjä, joka edustaa Squaw Valley Ski Teamia. Garmisch-Partenkirchenin MM-kilpailuissa 2011 Ganong sijoittui supersuurpujottelussa 18:nneksi ja syöksylaskussa 24:nneksi. Sotšin olympialaisissa 2014 hän sijoittui syöksylaskussa viidenneksi ja supersuurpujottelussa 23:nneksi. Vailin / Beaver Creekin MM-kilpailuissa 2015 Ganong saavutti hopeaa syöksylaskussa. Sankt Moritzin MM-kilpailuissa 2017 hän sijoittui supersuurpujottelussa 14:nneksi. Cortina d’Ampezzon MM-kilpailuissa 2021 hän oli supersuurpujottelussa kahdeksas ja syöksylaskussa kahdestoista. Pekingin olympialaisissa 2022 hän sijoittui supersuurpujottelussa 12:nneksi ja syöksylaskussa 20:nneksi. Alppihiihdon maailmancupissa Ganong kilpaili ensimmäisen kerran Lake Louisen syöksylaskussa marraskuussa 2009. Ensimmäiset maailmancupin pisteensä hän saavutti Kvitfjellin supersuurpujottelussa maaliskuussa 2010 oltuaan 28:s. Kymmenen parhaan joukkoon hän pääsi ensimmäisen kerran joulukuussa 2012 oltuaan Val Gardenan syöksylaskussa kymmenes. Ensimmäisen palkintokorokesijoituksensa hän saavutti Kvitfjellin syöksylaskussa helmikuussa 2014 oltuaan kolmas. Ensimmäisen voittonsa hän otti Santa Caterinan syöksylaskussa joulukuussa 2014. Kaudella 2015–2016 Ganong oli kolmas Lake Louisen syöksylaskussa. Tammikuussa 2017 hän voitti Garmisch- Partenkirchenin syöksylaskun. Kaudella 2021–2022 hän sijoittui Beaver Creekin supersuurpujottelussa kolmanneksi. Kaudella 2022–2023 hän sijoittui Kitzbühelin toisessa syöksylaskussa kolmanneksi. == Lähteet == == Aiheesta muualla == *Travis Ganongin kotisivut Luokka:Yhdysvaltalaiset alppihiihtäjät Luokka:Vuonna 1988 syntyneet Luokka:Elävät henkilöt
Dalianin satama

Dalianin satama (, LOCODE: CN DXG (Dalian Pt) tai CN DLC) on Kiinan koillisosassa sijaitsevan Liaoningin maakunnan miljoonakaupunki Dalianin merisatama Keltaisenmeren rannalla. thumb|right|250px|Dalianin sataman erään irtotavaralaiturin nostureita == Yksi maailman suurimpia satamia== Dalianin sataman kautta kulki amerikkalaisen satamajärjestön maailmantilaston mukaan vuonna 2010 yhteensä 200,0 miljoonaa tonnia rahtia; satama ylsi järjestön mukaan tuolloin maailman 14. suurimmaksi satamaksi.Tämä arvio saattaa kuitenkin olla rahtimäärän osalta virheellinen. Esimerkiksi Euroopan suurimman sataman eli Rotterdamin sataman satamalistalla Dalian oli vuosina 2010 ja 2011 jo 8. sijalla, rahtimäärän kohotessa vuonna 2010 yhteensä 300,8 miljoonaan ja 2011 kaikkiaan 338,0 miljoonaan tonniin. Kiinan liikenneministeriön virallisiin 2010 satamatilastoihin pohjautuvan arvion mukaan vuonna 2010 sataman rahdista 62 prosenttia edusti kuivabulkkia ja yleisrahtia, 20 prosenttia nestebulkkia ja 18 prosenttia konttiliikennettä. Arvio myös tukee hollantilaislähdettä sataman rahtimääristä. Dalian on merkittävä öljynjalostuksen ja kemianteollisuuden paikkakunta. Konttiliikenteessä Dalianin satama oli vuoden 2010 konttimäärällä 5 242 kTEU amerikkalaisen satamajärjestön maailmantilaston 21. sijalla. == Lähteet == ==Aiheesta muualla== *Satama-alueella olevat alukset (AIS-tietojen mukaan) (marinetraffic.com) *Sataman sivusto (portdalian.com) *Dalian Port (PDA) Company Ltd -satamaoperattorin sivusto (dlport.cn) *Dalian port to enter top ten globally (sinoshipnews.com) *Port Investor: 30 biggest port markets in China (2012) (slideshare.net) *Ministy of Transport of the People´s Republic of China (=> statistics) (moc.gov.cn) *Top 50 World Container Ports (worldshipping.org) Satama Luokka:Kiinan satamat
Pat Welsh

Pat Welsh (11. helmikuuta 1915 – 26. tammikuuta 1995) oli yhdysvaltalainen ääninäyttelijä. Hän teki ääniroolin elokuvassa E.T., jossa hän toimii avaruusolento E.T:n äänenä. E.T-nuken sisällä on jalaton ihminen, joka kävelee käsillään. Welsh poltti kaksi askia tupakkaa päivässä, josta aiheutui hänen käheä äänensävynsä, josta E.T.-elokuvan äänisuunnittelija Ben Burt piti. Welsh käytti yhdeksän ja puoli tuntia E.T.:n repliikkien äänittämiseen. Palkkaa hän sai työstään 380 dollaria. Hänellä on äänirooli myös elokuvassa Jedin paluu. == Lähteet == Luokka:Yhdysvaltalaiset ääninäyttelijät Luokka:Vuonna 1915 syntyneet Luokka:Vuonna 1995 kuolleet
Paha päivä

Paha päivä (Changing Lanes) on vuonna 2002 ensi-iltansa saanut Roger Michellin ohjaama elokuva, jonka pääosissa nähdään Ben Affleck ja Samuel L. Jackson. == Lähteet == Luokka:Vuoden 2002 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset jännityselokuvat Luokka:Roger Michellin ohjaamat elokuvat
Tyttären talossa (elokuva)

Tyttären talossa (The Mother) on vuonna 2003 ensi-iltansa saanut Roger Michellin ohjaama elokuva. == Näyttelijät == Lähde: Viitattu 16.11.2021. == Lähteet == == Aiheesta muualla == * Luokka:Brittiläiset draamaelokuvat Luokka:Vuoden 2003 brittiläiset elokuvat
Kabuto (elokuva)

Kabuto (myös nimillä Journey of Honor ja Shogun Warrior) on Gordon Hesslerin ohjaama japanilais-yhdysvaltalais-brittiläinen toiminta-/seikkailuelokuva vuodelta 1991. Toimintaseikkailun pääosissa ovat Shō Kosugi, David Essex ja Christopher Lee. ==Juoni== Kabuto sijoittuu 1600-luvun Japaniin, jossa Tokugawa Ieyasu (Toshirō Mifune) lähettää luotettavimman samurainsa Daigoro Mayedan (Shō Kosugi) ja hänen poikansa Yourimunen Espanjaan. Heidän olisi tarkoitus hankkia 5 000 muskettia, mutta matka on vaarallinen ja on monia, jotka juonittelevat heitä vastaan. Kun Mayedat saapuvat Espanjaan, mikään ei mene odotetulla tavalla... ==Näyttelijät== ==Tuotanto== Elokuvan pääosaa esittävä Kosugi toimi myös elokuvan käsikirjoittajana Nelson Giddingin kanssa ja tuottajana Ken Fujiyaman kanssa. Kabuto kuvattiin Japanissa ja silloisessa Jugoslaviassa 10 miljoonan dollarin budjetilla. David Essex sai kuvausten aikana vakavan silmävaurion kuvatessaan toimintakohtausta. ==Julkaisu== Kabuto sai ensi-iltansa Japanissa, Tokiossa 27. huhtikuuta vuonna 1991. Elokuvan maanlaajuinen ensi-ilta Japanissa oli vuonna 1992. Yhdysvalloissa elokuva ei päässyt teatterilevitykseen, mutta se julkaistiin videolle 27. elokuuta vuonna 1992. Elokuva on julkaistu myös DVD:lle. ==Lähteet== ==Aiheesta muualla== * * Luokka:Vuoden 1991 japanilaiset elokuvat Luokka:Vuoden 1991 yhdysvaltalaiset elokuvat Luokka:Vuoden 1991 brittiläiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:Brittiläiset toimintaelokuvat Luokka:Brittiläiset seikkailuelokuvat
Luettelo FC Jazzissa pelanneista jalkapalloilijoista

Tämä luettelo sisältää FC Jazzin (1992–2004) sekä sen edeltäjän Porin Pallo- Tovereiden (1984–1988, 1991) joukkueissa Suomen korkeimmalla sarjatasolla SM- sarjassa ja Veikkausliigassa esiintyneet pelaajat. ==Pelaajat== Pelaaja Kaudet Ottelut Maalit Saavutukset A 1984–1987, 1991–1996 237 42 1987–1988 27 4 B 2000 22 1 C 1994 14 0 1984–1988 74 2 1999 29 6 1996 3 0 D 1985 18 0 1993 20 6 1999–2001 76 5 E 1998 20 1 1991 11 0 1998 20 1 2000 1 0 F 2001 4 0 1984 11 0 2003 4 0 G 1988 15 2 1986 7 0 H 2000 1 0 1987 1 0 1994, 1996–1999 79 3 1984 10 0 1997–1999 24 1 1984–1988, 1991–1992 139 26 2002 1 0 2000, 2002 10 0 1988 12 2 1997 23 1 1997 5 0 I 2000–2001 45 5 J 1998 18 1 2002 10 0 1988 17 1 1993–1994 2 0 2000 5 1 2002–2003 45 7 1993, 2001 45 4 1986 22 8 2002–2003 26 1 K 1997 1 0 1999 8 1 1991–1994 62 0 1994 1 0 1996 1 0 1987 13 5 2000 14 0 1991–1994 114 0 2000–2003 75 1 2004 1 0 1999 10 1 1998 25 4 1986–1988, 1991–1996 190 9 2001 9 0 1998 14 0 L 1988, 1991–1992, 1995–1999, 2001 212 37 1985 10 0 2003 2 0 2003–2004 17 1 1984–1985 18 3 1998–1999, 2001 15 0 1984–1988, 1991 78 0 1999 23 1 1991–1992, 1994–1996, 1998 87 6 1987 19 5 1986 4 0 1992–1996 106 69 2000–2004 101 0 2002–2004 40 2 1999 23 1 M 1984–1985 26 5 2002, 2004 45 1 1997–1999 68 21 1992 20 1 2001 14 1 1997 8 0 1997 2 0 1999 4 0 1985 8 0 1997 7 1 2001 9 0 2004 19 6 1997 7 0 2004 2 0 2002 2 0 N 2002–2003 33 0 1984–1986, 1993 67 12 1995 4 0 1984–1987, 1991–1992 126 16 1985–1987, 1991–2002, 2004 400 52 2000–2001 46 0 1984–1986 41 0 O 1993, 2002 12 0 1996 27 2 1997 9 0 P 1987 8 0 1984–1985 19 0 1984 7 0 2000–2001 59 9 1999 24 0 2004 1 0 2004 1 0 2002–2003 2 0 1991 23 0 1992–1997, 2003–2004 195 34 2003–2004 25 0 2001 17 0 1984–1986 60 3 2002 6 0 1997 23 0 1988 15 1 1994–1998 89 4 1991 31 1 1984 19 6 R 1998–1999 31 7 2001 4 0 1985–1986 4 0 1986–1988, 1991–2000, 2003–2004 355 7 1999–2000, 2002–2004 117 12 1998 8 6 1991–1992, 1994–1998, 2000–2003 241 34 1996 1 0 1993–1996, 1998, 2001–2003 138 42 1996–1998 72 1 1998–2000 70 0 2001 5 0 1994–1995 48 15 S 1988 15 0 2002, 2004 24 1 1984 4 0 1988 27 2 1999 13 0 1987 5 0 1985 1 0 1998 13 0 1984–1985 36 12 2002–2004 62 4 2000–2001, 2003–2004 85 17 1996 11 2 1987 1 0 1996–1997 51 0 2001, 2004 37 0 1999 7 0 1991–1993, 1995–1997 70 2 1985–1988, 1991–1992, 1994–1997 225 0 1984–1986, 2000 86 3 1984, 1986–1988 71 6 1991, 1993, 2001 51 30 1988 7 0 1999 28 3 1987–1988 40 0 2000 15 3 T 2000–2001 49 8 2001 28 1 2001 1 0 2001 3 0 1992–1994 55 7 2003 14 1 V 1995 4 0 1997 2 0 1997–2000, 2003–2004 96 4 1995 26 0 1997 1 0 2002–2003 10 0 1984, 1986 31 0 2001 2 0 2002–2003 28 3 2002–2004 50 0 1997 10 2 1994 2 0 W 1984–1985 38 12 Ö 2000 25 2 ==Lähteet== *Veikkausliigan tilastohistoria FC Jazz *
Raga rock

Raga rock on musiikkigenre, joka sisältää vahvoja vaikutteita eteläaasialaisesta musiikista. Tämä ilmenee joko kappaleen rakenteessa, sointivärissä tai siinä käytetyissä soittimissa, joita soitetaan tavanomaisempien instrumenttien rinnalla. Esimerkiksi sitar ja tabla ovat yleisiä raga rockissa käytettyjä soittimia. Raga rockin syntymäajankohdaksi on katsottu vuosi 1965, jolloin brittiläinen The Yardbirds levytti kappaleen ”Heart Full of Soul”. Se oli ilmeisesti ensimmäinen kerta, kun rock- kappaleessa käytettiin sitaria, vaikkakaan kyseistä versiota ei julkaistu lähes 20 vuoteen. Singlenä heinäkuussa 1965 julkaistussa versiossa Jeff Beck imitoi kitarallaan sitarin ääntä. Myöhemmin samana vuonna intialaisvaikutteisia julkaisuja tekivät myös niin ikään brittiläiset The Kinks- ja The Beatles -yhtyeet. == Esimerkkejä raga rock -kappaleista == *The Animals: ”Winds of Change” (1967) *The Beatles: ”Norwegian Wood (This Bird Has Flown)” (1965), ”If I Needed Someone” (1965), ”Love You To” (1966), ”Tomorrow Never Knows” (1966), ”Within You Without You” (1967) *The Byrds: ”Eight Miles High” (1966), ”Why” (1966) *Donovan: ”Three King Fishers” (1966), ”Guinevere” (1966) *The Doors: ”The End” (1967) *The Hollies: ”Maker” (1967) *Jefferson Airplane: ”Two Heads” (1968) *The Kinks: ”See My Friends” (1965), ”Fancy” (1966) *Led Zeppelin: ”Black Mountain Side” (1969) *The Pretty Things: ”Defecting Grey” (1967) *The Rolling Stones: ”Paint It, Black” (1966), ”Mother’s Little Helper” (1966) *Traffic: ”Paper Sun” (1967), ”Hole in My Shoe” (1967) *Velvet Underground: ”Venus in Furs” (äänitetty 1966) *The Yardbirds: ”Heart Full of Soul” (1965) == Lähteet == *Rate Your Music === Viitteet === Luokka:Rockin tyylilajit
Heini Kärkkäinen

Heini Talvikki Kärkkäinen (s. 10. tammikuuta 1966 Kitee) on suomalainen pianisti ja pianopedagogi. Hän opiskeli pianonsoittoa aluksi Jyväskylässä Dmitry Hintzen oppilaana ja vuodesta 1984 lähtien Sibelius-Akatemiassa Liisa Pohjolan johdolla. Hän valmistui taiteen maisteriksi vuonna 1991. Täydentäviä opintoja Kärkkäinen on hankkinut muun muassa Jacques Rouvierilta Pariisissa ja Ralf Gothónilta. Hän on Tampereen ammattikorkeakoulun pianonsoiton yliopettaja. Kärkkäinen on konsertoinut runsaasti sekä Suomessa että ulkomailla eri puolilla Eurooppaa ja Yhdysvalloissa. Kotimaassaan hän on esiintynyt laajasti suomalaisorkestereiden solistivieraana, muun muassa Radion sinfoniaorkesterin, Helsingin kaupunginorkesterin, Turun filharmonisen orkesterin, Tapiola Sinfoniettan, Sinfonia Lahden ja Avanti!n konserteissa. Kärkkäistä arvostetaan myös kamarimuusikkona, ja hän on ollut muun muassa Kuhmon kamarimusiikin vakiovieraita. Hänet on kutsuttu esittämään useiden kamarimusiikki- ja orkesteriteosten kantaesityksiä, muun muassa Mikko Heiniön, Olli Koskelinin ja Aulis Sallisen sävellyksiä. Kärkkäinen on tehnyt useita levytyksiä Ondine-levymerkille. ==Palkinnot ja tunnustukset== * Ilmari Hannikaisen pianokilpailu, Jyväskylä 1984, I palkinto * Maj Lind -pianokilpailu, Helsinki 1986, 2. palkinto * Espoon kansainvälisen pianoviikon nuori taiteilija 1993 * Yleisradion Vuoden levy -tunnustus (Szymanowski, Kodály, Schnittke, sellisti Jan-Erik Gustafssonin kanssa), 1994 == Lähteet == ==Aiheesta muualla== * Heini Kärkkäisen kotisivut (heinikarkkainen.com) Luokka:Suomalaiset pianistit Luokka:Vuonna 1966 syntyneet Luokka:Elävät henkilöt
Itävallan kansanäänestys asevelvollisuudesta

Itävallan kansanäänestys asevelvollisuudesta oli 20. tammikuuta 2013 Itävallassa järjestetty kansanäänestys asevelvollisuuden tulevaisuudesta. Kansanäänestyksessä päätettiin säilytetäänkö asevelvollisuus vai perustetaanko maahan ammattiarmeija. 59,7 prosenttia kannatti asevelvollisuuden säilyttämistä ja 40,3 vastusti. Hallituspuolueista sosiaalidemokraatit haluavat kehittää puolustusvoimia kohti ammattiarmeijaa, konservatiivinen kansanpuolue toivoo asevelvollisuuden säilyttämistä ainakin jossain muodossa. Puolueet sopivat, että kansanäänestyksen tulos on sitova. ==Lähteet== Kansanäänestys asevelvollisuudesta Luokka:Vuoden 2013 kansanäänestykset
Gideon Fontell

August Gideon Fontell (11. kesäkuuta 1854 Kristiinankaupunki – 16. elokuuta 1938 HelsinkiYlioppilasmatrikkeli 1853–1899 (Viitattu 6.10.2018)) oli suomalainen virkamies ja historioitsija.Nordisk Familjebok, Runeberg.orgTri A. G. Fontell kuollut, Helsingin Sanomat, 17.08.1938, nro 219, s. 2, Kansalliskirjaston digitaaliset aineistot ==Henkilöhistoria== Gideon Fontellin vanhemmat olivat kauppias Isak August Fontell ja Albertina Snellman ja puoliso vuodesta 1886 Gertrud Maria Solin. Fontell tuli ylioppilaaksi 1872 ja valmistui filosofian kandidaatiksi 1882 ja lisensiaatiksi 1884, filosofian tohtoriksi hän väitteli 1886. Fontell teki tutkimusmatkoja Keski- ja Pohjois- Europpaan vuosina 1896—1897. Riemumaisteriksi hänet vihittiin 1932. Fontell oli 1885–1911 Tilastollisen päätoimiston ensimmäinen aktuaari.Otavan Iso tietosanakirja, Otava 1968, osa 2, p. 1438 Uransa alkuvuosina hän toimi opettajana vuosina 1873 ja 1876 sekä 1886—1891. Hän oli Valtionarkiston amanuenssina vuodesta 1878 ja aktuaarina vuodesta 1883. Fontell oli Suomen Maantieteellisen Seuran jäsen ja Historiallisen Seuran tutkijajäsen sekä oli eri valtionkomiteoiden jäsenenä. Hän julkaisi maantieteellisiä ja historiallisia tutkimuksia ja sai patentteja keksinnöistään. Hän sai Ruotsissa ja Saksassa patentin keksimälleen kynänpyyhkeelle sekä Suomessa vuonna 1915 patentin kulmanjakamiskojeelle. ==Julkaisuja== *Om finska och svenska rätten, 1883 (väitöskirja) *Consistorii acad. Aboensis äldre protokollen I–II, 1884 ja 1887 * Statistik handbok för Finland, 1890 (2. painos) *Egentliga Finlands sölfskattsregister 1571, 1892 * Sångarkören M.M:s resor och verksamhet 1888–1892, 1908 * Bårgo stads återbyggande efter branden 1708 intill 1728, 1917 ==Lähteet== Luokka:Suomalaiset historioitsijat Luokka: Suomalaiset virkamiehet Luokka: Suomalaiset opettajat Luokka:Vuonna 1854 syntyneet Luokka:Vuonna 1938 kuolleet
Nils Fontell

Nils Daniel Fontell (10. toukokuuta 1901 Tampere – 10. tammikuuta 1980 Helsinki) oli suomalainen fyysikko. ==Henkilöhistoria== Nils Fontellin vanhemmat olivat rovasti, valtiopäivämies Karl Oskar Fontell ja Olga Alexandra Sumelius. Agronomi P. V. Fontell oli hänen veljensä.Kuka kukin on (Aikalaiskirja) 1954, ss. 130–131 (Viitattu 29.10.2020) Fontell oli Helsingin yliopiston fysiikan professori 1942–1968. Hän julkaisi tutkimuksia lämpöopin eri aloita, esimerkiksi höyrynpaineen mittauksista, kalorimetriasta ja sekakiteiden lämpöominaisuuksista.Otavan Iso tietosanakirja, osa 2, p. 1438. Otava 1968. Hänet valittiin Suomen Tiedeseuran jäseneksi vuonna 1945. ==Julkaisuja== *Termodynamiikka, 1952 ==Lähteet== ==Aiheesta muualla== * Luokka:Suomalaiset fyysikot Luokka:Helsingin yliopiston professorit Luokka:Suomalaiset professorit Luokka:Vuonna 1901 syntyneet Luokka:Vuonna 1980 kuolleet
Mene, näe, elä

Mene, näe, elä (Va, vis et deviens) on vuonna 2005 ensi-iltansa saanut romanialaisen Radu Mihaileanun ohjaama ranskalainen elokuva etiopialaisesta kristitystä pojasta, joka tekeytyy juutalaiseksi päästäkseen pakenemaan nälänhätää Israeliin. ==Lähteet== Luokka:Ranskalaiset draamaelokuvat Luokka:Vuoden 2005 ranskalaiset elokuvat Luokka:Poliittiset elokuvat Luokka:Monikieliset elokuvat Luokka:Elokuvat köyhyydestä
Alexander af Forselles

Jakob Henrik Alexander af Forselles (26. tammikuuta 1820 Elimäki – 4. heinäkuuta 1896 Helsinki) oli suomalainen everstiluutnantti, todellinen valtioneuvos (1886) ja 1870–1893 metsähallituksen ylijohtaja. Af Forsellesin vanhemmat olivat majuri Fredrik Johan Ulrik af Forselles ja Sofia Charlotta Henrietta von Gutofsky. Hänen puolisonsa vuodesta 1857 oli Emilie Sofie Jacquette Waenerberg. Heidän lapsiaan olivat professori, kansanedustaja Arthur af Forselles ja kuvanveistäjä Sigrid af Forselles. Af Forselles valmistui 1840 Haminan kadettikoulusta ja siirtyi sotainsinöörikuntaan. Hän osallistui 1849 Venäjän armeijan kapteenina Unkarin vallankumouksen kukistamiseen ja 1855 puolusti Krimin sodassa Viaporia. Hän erosi palveluksesta 1858 everstiluutnantin arvossa ja siirtyi Suomen tie- ja vesikulkulaitosten insinöörikunnan insinööriksi. Hän opiskeli valtion apurahalla Saksassa metsätaloutta 1858–1859, ja hänet nimitettiin 1858 juuri perustetun Evon metsäopiston johtajaksi. Vuodet 1870–1893 hän toimi metsähallituksen ylitirehtöörinä.Otavan Iso tietosanakirja, Otava 1968, osa 2, p. 1448 Af Forselles kunnostautua myös keksijänä. Hän kehitti puun läpimitan mittauslaitteen ja uudenlaisen kannonnostokoneen. Af Forsellesin kehittämät tärpättikatulamput otettiin käyttöön Helsingissä ja Porvoossa sekä Haminan kadettikoulun sisävalaistuksessa. Af Forselles puhui innokkaasti vesihoidon puolesta. Hän oli perehtynyt vesihoitomenetelmiin Saksassa, ryhtyi soveltamaan niitä itse ja mainosti menetelmiään lehdistössä. Finlands allmänna tidningissä oli pitkä ja ylistävä kirjoitus Forsellesin harjoittamasta vesihoidosta. Siinä kerrottiin hänen useita vuosia menestyksekkäästi käyttäneen vesihoitoa hengenvaarallisia ja parantumattomia sairauksia parantaessaan. Noin 300 potilaan kerrottiin olleen Forsellesin hoidossa. Hän kannatti julkisesti lääkkeiden korvaamista vesihoidolla, mikä sai Suomen lääkärikunnalta teräväsanaisen tuomion. Forsellesin laatimien piirustusten pohjalta rakennettiin Helsingin Kaisaniemeen kylpylä nimeltään Wilhelmsin vesihoitola. ==Lähteet== Luokka:Suomalaiset everstit Luokka:Suomalaiset metsänhoitajat Luokka:Suomalaiset keksijät Luokka:Metsähallituksen johtajat Luokka:Vuonna 1820 syntyneet Luokka:Vuonna 1896 kuolleet
Suomen erityisedustusto Natossa

Suomen erityisedustusto Natossa hoitaa Suomen suhteita Natoon. Fyysisesti edustusto sijaitsee Naton päämajan alueella Brysselissä. ==Tehtävät== Erityisedustuston tehtävänä on toimia Suomen edustajana Naton Euroatlanttisen kumppanuusneuvoston eli EAPCin kokouksissa ja hoitaa Naton johtamiin kriisinhallintaoperaatioihin liittyviä tehtäviä. Erityisedustolla on tehtäviä myös Naton rauhankumppaanuusohjelman siviilisektoriin liittyen. Erityisedustusto osallistuu lisäksi varavoima- ja materiaaliyhteistyöhön Naton kanssa. Edustusto seuraa Naton toimintaa Suomen kannalta keskeisillä aloilla. ==Lähteet== Luokka:Suomen diplomaattiset edustustot Luokka: Brysselin rakennukset ja rakennelmat
Thorlauta

Thorlauta oli suomalainen Tor-verkossa toimiva kuvafoorumi. Se perustettiin 4. lokakuuta 2010 toimintansa lopettaneen Torlaudan seuraajaksi. Sivusto on saanut mediahuomiota useasti esimerkiksi siellä esitettyjen uhkauksien vuoksi. Näitä on kohdistettu muun muassa BB-talon asukkaisiin, eduskuntaan ja nimeämättömään kouluun. Sivustoa on käytetty myös esimerkiksi huumekaupoista sopimiseen ja lapsipornosta keskustelemiseen Tor-verkon tarjoaman anonymiteetin suojassa. Sivuston ylläpitäjä ilmoitti 8.12.2013 sulkevansa sivuston. == Lähteet == == Katso myös == * Sipulikanava Luokka:Suomalaiset keskustelupalstat Luokka:Kuvafoorumit Luokka:Tor-piilopalvelut Luokka:Huumekauppa
Olli Koskelin

Olli Koskelin (s. 16. huhtikuuta 1955) on suomalainen säveltäjä. Hän on opiskellut sävellystä Jukka Tiensuun, Eero Hämeenniemen ja Tristan Murailin johdolla. Lisäksi hän on opiskellut klarinetinsoittoa Helsingin konservatoriossa ja musiikkitiedettä Helsingin yliopistossa. Vuodesta 1987 hän on opettanut musiikkia Teatterikorkeakoulun tanssitaiteen osastolla. Koskelinin sävellystuotanto on monivivahteista, ja siinä on nähty vaikutteita muun muassa neoimpressionismista ja jälkiekspressionismista. Hänen musiikkinsa koostuu usein ohimenevistä vaikutelmista, jotka luodaan hienovaraisin sävelkuvioin. Koskelinin sävellystyyliä on luonnehditty myös lyyriseksi ja läpikuultavaksi. Koskelinille myönnettiin valtion ylimääräinen taiteilijaeläke vuonna 2016. ==Lähteet== *Olli Koskelin. Fennica Gehrman *Musikrecension: Olli Koskelin – doldis som imponerar. Huvudstadsbladet 19.1.2012 *Hetken vaikutelmat häilyivät runollisesti. Helsingin Sanomat 19.1.2012 ==Aiheesta muualla== * Luokka:Suomalaiset säveltäjät Luokka:Vuonna 1955 syntyneet Luokka:Elävät henkilöt
Neljä joulua yhdessä päivässä

Neljä joulua yhdessä päivässä (Four Christmases) on vuonna 2008 ensi-iltansa saanut Seth Gordonin ohjaama komediallinen jouluelokuva, jonka pääosia näyttelevät Vince Vaughn ja Reese Witherspoon. Elokuva kertoo pariskunnasta, joka tapaa eronneita vanhempiaan joulupyhien aikaan. == Tuotanto == Gordon valittiin elokuvan ohjaajaksi Vaughnin vaatimuksesta. Vaughn oli nähnyt Gordonin aiemman elokuvan The King of Kong: A Fistful of Quarters (2007) ja pitänyt siitä. Elokuvan tuotanto alkoi joulukuussa 2007 käsikirjoittajien lakon 2007–2008 aikaan. Tämä tarkoitti sitä, että elokuvan käsikirjoitukseen ei voitu tehdä muutoksia. == Juoni == Orlando ”Brad” McVie (Vince Vaughn) ja hänen tyttöystävänsä Kate (Reese Witherspoon) ovat naimaton ja lapseton pariskunta, joiden taustat ovat jokseenkin samanlaiset: kumpikaan ei kestä eronneita vanhempiaan ja taistelevia sisaruksiaan sekä näiden lapsia. Molemmilla on myös hankalia muistoja ja kaunoja menneisyydestä, joita he eivät halua kertoa toisilleen. Välttyäkseen tapaamasta perheitään, joka joulu he teeskentelevat tekevänsä vapaaehtoistyötä ulkomailla, vaikka oikeasti he pakenevat aurinkoisiin lomakohteisiin nauttimaan rauhallisesta joulusta. Suhteensa kolmantena jouluna heidän suunnitelmansa tyssää, kun kaikki lähtevät lennot on peruttu sumun takia. Sattumalta televisiokanava haastattelee heitä suoraan lähetykseen ja paljastaa heidän olinpaikkansa kaikille ja mikä pahinta, heidän perheilleen. Valheiden paljastuttua tänä jouluna heidän täytyy vierailla sukulaistensa luona. == Näyttelijät == ==Vastaanotto == Elokuva sai kriitikoilta torjuvan vastaanoton. Rotten Tomatoes -verkkosivuston mukaan vain neljännes arvostelijoista on antanut elokuvalle myönteisen arvosanan. Otanta perustuu 143 arvosteluun. Metacritic-verkkosivustolla elokuvalle on annettu pisteet 41/100 perustuen 27 arvosteluun. Elokuvajulkaisu The Hollywood Reporter kutsui elokuvaa ”yhdeksi ilottomimmista jouluelokuvista ikinä” ja arvosteli elokuvan käyttämiä kliseitä Amerikan punaniskoista. Viihdelehti Variety luonnehti elokuvaa ”omituisen ihmisvihamieliseksi, ajoittain huvittavaksi mutta pääosin ankeaksi” eikä pitänyt sitä perhe-elokuvana. Huolimatta kielteisistä arvosteluista elokuva tuotti maailmanlaajuisesti 163,7 miljoonaa Yhdysvaltain dollaria, joista 120,1 miljoonaa dollaria Yhdysvalloissa. == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Vuoden 2008 saksalaiset elokuvat Luokka:Jouluelokuvat